આવો જ એક પ્રસંગ છે. એવા પરિવારનું કે જેમાં બે બહેનો અને બે ભાઈઓ હોય છે. જેમાં ચારેય વચ્ચે સ્નેહના તાંતણા એવી રીતે ગૂંથાયેલા હતા કે ગમે તેટલા દૂરના અંતરે હોય તોપણ એકબીજાની વચ્ચે બિનતારી સંદેશાની જેમ પરસ્પર વિચારોની આપ-લે થતી હતી. બન્ને ભાઈઓ પોતપોતાના વ્યવસાયમાં મસ્ત રહેતા હતા અને ક્યારેક બિઝનેસ ટૂર માટે અન્યત્ર જવાનું થતું. લાગણી કે ઊર્મિના તરંગો કેવી રીતે સક્રિય બને છે તેનો અહેસાસ કરાવતી એક અગોચર ઘટનાએ તેઓને આશ્ચર્યચકિત કરી દીધા હતા.